Quin és el tema principal del text següent?
Braurònia (en grec antic βραυρώνια) era un festival celebrat en honor d'Àrtemis Braurònia a la ciutat àtica de Brauró segons Heròdot. Pausànies explica que en aquest lloc haurien desembarcat Orestes i Ifigènia al seu retorn de Tàurida i havien deixat a la ciutat la imatge de la deessa que portaven amb ells. El festival se celebrava cada cinc anys sota la supervisió de deu ἱεροποιοί ("ieropoioí", encarregats dels sacrificis) i l'acte principal consistia en què les noies àtiques entre 5 i 10 anys amb uns vestits especials de color de safrà, anaven en processó al santuari on eren consagrades a la deessa.Durant l'acte, els ἱεροποιοί sacrificaven una cabra i les noies celebraven uns ritus propiciatoris on imitaven els ossos. Sembla que l'os era un animal sagrat per Àrtemis, especialment a l'Arcàdia. Suides, sota la paraula Ἄρκτος ("arktos", os) explica una llegenda que diu que a la ciutat de Phauidae es guardava un os molt mans que circulava lliure pels carrers i la gent li donava de menjar. Un dia, una noia es va posar a jugar am ell i va tractar l'animal amb tanta duresa que es va revoltar i la va matar. Els seus germans enfurismats, van matar l'os i la ciutat es va veure sotmesa a una plaga. Van consultar l'oracle, que els va dir que s'acabaria el mal quan propiciessin a la deïtat a algunes de les seves filles amb uns ritus dedicats a l'os, l'animal sagrat d'Àrtemis. El manament es va complir, i totes les noies, abans de casar-se, havien de participar en aquella cerimònia. Un altre festival amb el mateix nom se celebrava cada cinc anys a la mateixa ciutat pels homes i les dones de mala vida, en honor de Dionís. Alguns autors apunten que els dos festivals es feien al mateix temps, però les proves de moment permeten pensar el contrari.
El text tracta sobre festivals.